ORDIN nr. 1.435 din 18 septembrie 2006
pentru aprobarea Normelor metodologice de avizare şi autorizare privind securitatea la incendiu şi protecţia civilă

EMITENT:     MINISTERUL ADMINISTRAŢIEI ŞI INTERNELOR 

PUBLICAT ÎN: MONITORUL OFICIAL nr. 814 din 3 octombrie 2006 

    Având în vedere prevederile art. 17 alin. (1) şi (2) şi ale <LLNK 12006   307 10 202  30 40>art. 30 alin. (9) din Legea nr. 307/2006 privind apărarea impotriva incendiilor, precum şi ale art. 7, art. 9 alin. (1) lit. g), art. 20 alin. (1) lit. k), art. 24 alin. (3), art. 30 alin. (1) lit. b) şi ale <LLNK 12004   481 10 202  45 40>art. 45 alin. (5) din Legea nr. 481/2004 privind protecţia civilă, cu modificările şi completările ulterioare,

    în temeiul <LLNK 12003    63180 302   9 66>art. 9 alin. (4) din Ordonanta de urgenta a Guvernului nr. 63/2003 privind organizarea şi funcţionarea Ministerului Administraţiei şi Internelor, aprobată cu modificări şi completări prin <LLNK 12003   604 10 201   0 18>Legea nr. 604/2003, cu modificările şi completările ulterioare,

    ministrul administraţiei şi internelor emite următorul ordin:

    ART. 1
    Se aproba Normele metodologice de avizare şi autorizare privind securitatea la incendiu şi protecţia civilă, prevăzute în anexa care face parte integrantă din prezentul ordin.

    ART. 2
    Inspectoratul General pentru Situaţii de Urgenta, prin inspectoratele judeţene şi al municipiului Bucureşti, va lua măsuri pentru ducerea la îndeplinire a dispoziţiilor prezentului ordin.

    ART. 3
    (1) Prezentul ordin se publica în Monitorul Oficial al României, Partea I.

    (2) La data intrării în vigoare a prezentului ordin, <LLNK 12006  1312 50EI01   0 63>Ordinul ministrului administraţiei şi internelor nr. 1.312/2006 pentru aprobarea Normelor metodologice de avizare şi autorizare privind prevenirea şi stingerea incendiilor, publicat în Monitorul Oficial al României, Partea I, nr. 462 din 29 mai 2006, precum şi <LLNK 12006  1298 50EI01   0 63>Ordinul ministrului administraţiei şi internelor nr. 1.298/2006 pentru aprobarea Normelor metodologice de avizare şi autorizare privind protecţia civilă, publicat în Monitorul Oficial al României, Partea I, nr. 425 din 17 mai 2006, se abroga.

                      p. Ministrul administraţiei şi internelor,

                                  Anghel Andreescu,

                                  secretar de stat

    Bucureşti, 18 septembrie 2006.

    Nr. 1.435.

    ANEXA
                                 NORME METODOLOGICE

               de avizare şi autorizare privind securitatea la incendiu

                                 şi protecţia civilă

    CAP. I
    Dispoziţii generale

    ART. 1
    (1) Avizele de securitate la incendiu sunt actele emise, în baza legii, de către inspectoratele judeţene şi al municipiului Bucureşti pentru situaţii de urgenta, denumite în continuare inspectorate, direct ori prin comisiile de acorduri unice, denumite în continuare C.A.U., din cadrul consiliilor judeţene, municipale şi ale sectoarelor municipiului Bucureşti, orăşeneşti şi comunale, după verificarea de conformitate cu prevederile reglementărilor tehnice în vigoare a măsurilor de apărare impotriva incendiilor, adoptate în documentaţiile tehnice ale lucrărilor de construcţii, pentru îndeplinirea cerintei esenţiale "securitate la incendiu".

    (2) Avizele de protecţie civilă sunt actele emise, în baza legii, de către inspectorate, prin C.A.U., după verificarea de conformitate cu prevederile reglementărilor tehnice în vigoare a măsurilor adoptate în documentaţiile tehnice ale lucrărilor de construcţii pentru realizarea adaposturilor de protecţie civilă.

    ART. 2
    (1) Autorizaţiile de securitate la incendiu sunt actele emise, în baza legii, de către inspectorate, prin care se certifica, în urma verificării documentelor şi în teren, realizarea măsurilor de apărare impotriva incendiilor, prevăzute în documentaţiile tehnice de execuţie a lucrărilor de construcţii, pentru îndeplinirea cerintei esenţiale "securitate la incendiu".

    (2) Autorizaţiile de protecţie civilă sunt actele emise, în baza legii, de către inspectorate, prin care se certifica, în urma verificării documentelor şi în teren, realizarea adaposturilor de protecţie civilă, conform reglementărilor specifice.

    ART. 3
    (1) Avizele de securitate la incendiu se emit în următoarele situaţii:

    a) când sunt solicitate prin certificatele de urbanism în vederea emiterii acordului unic, în C.A.U., pentru categoriile de construcţii şi amenajări aprobate, potrivit legii, prin hotărâre a Guvernului;

    b) pentru lucrările de schimbare a destinaţiei şi/sau de modernizare la construcţii şi amenajări existente, care nu necesita autorizaţii de construire, atunci când, în urma executării lucrărilor, construcţiile şi amenajările respective se încadrează în categoriile aprobate, potrivit legii, prin hotărârea Guvernului prevăzută la lit. a), pentru care este necesară avizarea privind securitatea la incendiu;

    c) pentru amplasarea construcţiilor în interiorul parcelelor şi asigurarea posibilităţilor de acces la drumurile publice, în conformitate cu prevederile Regulamentului general şi ale regulamentelor locale de urbanism, în cazurile în care nu se asigura îndeplinirea cerinţelor prevăzute de reglementările specifice.

    (2) Avizele de protecţie civilă se emit când sunt solicitate prin certificatele de urbanism în vederea emiterii acordului unic, în C.A.U., pentru categoriile de construcţii şi amenajări aprobate, potrivit legii, prin hotărâre a Guvernului.

    ART. 4
    Avizele prevăzute la art. 3 alin. (1) lit. a) şi alin. (2) se solicita şi se emit pe fise tehnice specifice, conform procedurii stabilite prin Normele metodologice de aplicare a <LLNK 11991    50 11 211   0 17>Legii nr. 50/1991 privind autorizarea executării lucrărilor de construcţii, aprobate prin <LLNK 12005  1430 50EE01   0 80>Ordinul ministrului transporturilor, construcţiilor şi turismului nr. 1.430/2005, publicat în Monitorul Oficial al României, Partea I, nr. 825 şi 825 bis din 13 septembrie 2005.

    ART. 5
    (1) Avizele prevăzute la art. 3 alin. (1) lit. b) şi c), precum şi autorizaţiile de securitate la incendiu şi de protecţie civilă se solicita în scris de către persoanele fizice sau juridice direct inspectoratelor în a căror zona de competenta urmează sa fie realizate ori sunt amplasate construcţiile sau amenajările respective.

    (2) Modelele de cereri sunt prezentate în anexa nr. 1, pentru avizele prevăzute la art. 3 alin. (1) lit. a) şi b), în anexa nr. 2, pentru avizele prevăzute la art. 3 alin. (1) lit. c), în anexa nr. 3, pentru avizele prevăzute la art. 3 alin. (2), în anexa nr. 4, pentru autorizaţiile prevăzute la art. 2 alin. (1), şi în anexa nr. 5, pentru autorizaţiile prevăzute la art. 2 alin. (2).

    ART. 6
    (1) Cererile, după caz, fişele tehnice, precum şi avizele şi autorizaţiile, însoţite de documentele prevăzute la art. 10, 13, 18 şi 21, se înregistrează într-un registru special, în ordinea primirii, respectiv emiterii lor, asigurându-se evidenta şi confidenţialitatea conţinutului acestora.

    (2) Dacă documentele prezentate sunt incomplete sau nu conţin toate datele prevăzute în prezentele norme metodologice, lipsurile constatate se comunica solicitantului în cel mult 5 zile lucrătoare după înregistrare.

    (3) În situaţia în care documentaţia se restituie solicitantului spre completare pe loc, se vor specifica data, numele şi prenumele acestuia şi semnatura de ridicare, conform modelului din anexa nr. 6 lit. B.

    (4) Restituirea documentaţiei spre completare în termen de cel mult 5 zile lucrătoare se face cu adresa scrisă şi semnată de inspectorul-şef, cu aplicarea ştampilei inspectoratului.

    (5) Termenul legal de emitere a avizelor pe fişele tehnice este de maximum 15 zile, termen care curge de la data depunerii documentaţiei complete.

    (6) Termenul legal de emitere a avizelor prevăzute la art. 3 alin. (1) lit. b) şi c) şi a autorizaţiilor prevăzute la art. 2 alin. (1) este de maximum 30 de zile, termen care curge de la data depunerii cererii.

    ART. 7
    (1) Documentele depuse pentru avizare sau autorizare se repartizează pentru soluţionare specialiştilor desemnaţi din inspecţia de prevenire din cadrul inspectoratului, care, în urma verificării conţinutului acestora şi a condiţiilor din teren - numai pentru emiterea autorizaţiilor -, întocmesc pentru fiecare situaţie un referat cu concluziile rezultate şi cu propunerile privind emiterea ori respingerea motivată a emiterii avizului sau autorizaţiei.

    (2) Referatele se verifica de către şeful serviciului căruia i-a fost repartizata lucrarea, se avizează de către adjunctul inspectorului-şef al inspectoratului şi se aproba de către inspectorul-şef, odată cu emiterea avizului/autorizaţiei.

    (3) Avizele şi autorizaţiile emise de inspectorate se semnează de către inspectorul-şef şi se stampileaza cu ştampila unităţii.

    ART. 8
    La emiterea avizelor şi/sau autorizaţiilor de securitate la incendiu şi de protecţie civilă solicitantul prezintă copii ale documentelor prin care se atesta efectuarea plăţii tarifelor stabilite potrivit ordinului ministrului administraţiei şi internelor pentru aprobarea tarifelor la emiterea avizelor şi autorizaţiilor.

    ART. 9
    (1) Nu se emit avize sau autorizaţii de către inspectorate în următoarele situaţii:

    a) atunci când se constata la verificarea documentelor depuse, precum şi în teren neîndeplinirea cerinţelor prevăzute de reglementările tehnice în vigoare şi de prezentele norme metodologice;

    b) dacă obiectivele respective nu se încadrează în categoriile celor stabilite prin lege, hotărâri ale Guvernului sau acte ale organelor de specialitate ale administraţiei publice centrale.

    (2) Se pot emite avize cu condiţii numai pe fise tehnice, conform prevederilor Normelor metodologice de aplicare a <LLNK 11991    50 11 211   0 17>Legii nr. 50/1991 privind autorizarea executării lucrărilor de construcţii, aprobate prin <LLNK 12005  1430 50EE01   0 80>Ordinul ministrului transporturilor, construcţiilor şi turismului nr. 1.430/2005.

    (3) Respingerea emiterii avizelor sau autorizaţiilor se comunica în scris solicitanţilor, împreună cu motivele respingerii, în termen de maximum 15 zile de la înregistrarea documentaţiei complete.

    (4) Dacă solicitantii nu se prezintă pentru ridicarea avizelor sau autorizaţiilor, precum şi a documentaţiilor depuse care au stat la baza emiterii acestora în termen de 6 luni de la data emiterii, documentele respective sunt clasate şi indosariate potrivit reglementărilor în vigoare.

    CAP. II
    Documentaţiile necesare pentru emiterea avizelor şi autorizaţiilor de securitate la incendiu

    ART. 10
    (1) Avizele de securitate la incendiu solicitate prin certificatele de urbanism în vederea emiterii acordului unic, în C.A.U., se emit pe baza următoarelor documente:

    a) cerere-tip - doua exemplare;

    b) certificat de urbanism - un exemplar în copie;

    c) documentaţia tehnica, cuprinzând piese scrise - memoriu tehnic pe specialităţi şi scenariu de securitate la incendiu - şi desenate, în care sunt incluse măsurile de securitate la incendiu - un exemplar;

    d) referatul verificatorului de proiect pentru cerinta esenţială "securitate la incendiu", conform reglementărilor specifice - doua exemplare;

    e) fişa tehnica în vederea acordului unic, întocmită conform formularului din Normele metodologice de aplicare a <LLNK 11991    50 11 211   0 74>Legii privind autorizarea executării lucrărilor de construcţii nr. 50/1991, aprobate prin <LLNK 12005  1430 50EE01   0 80>Ordinul ministrului transporturilor, construcţiilor şi turismului nr. 1.430/2005 - trei exemplare;

    f) opis cu documentele depuse, conform modelului prevăzut în anexa nr. 6 lit. A - doua exemplare.

    (2) Avizele de securitate la incendiu pentru schimbările de destinaţie şi modernizările la construcţiile şi amenajările existente care, potrivit legii, nu necesita autorizaţii de construire se emit pe baza următoarelor documente:

    a) cerere-tip - doua exemplare;

    b) dovada dreptului de proprietate al titularului asupra terenului şi/sau construcţiilor - un exemplar în copie;

    c) raportul de expertiza tehnica pentru cerinta esenţială "securitate la incendiu" privind schimbarea destinaţiei sau avizul proiectantului iniţial al construcţiei - doua exemplare în original;

    d) scenariul de securitate la incendiu - doua exemplare, ambele în original;

    e) planul de situaţie - un exemplar;

    f) documentaţie cuprinzând planuri (relevee la situaţia existenta şi planuri cu situaţia propusă) ale construcţiei (planuri pentru fiecare nivel, faţade, secţiuni) şi, după caz, scheme ale instalaţiilor utilitare (electrice, gaze combustibile, încălzire, ventilare) şi cu rol de securitate la incendiu (detectie, semnalizare, stingere) - un exemplar;

    g) opis cu documentele depuse - doua exemplare.

    (3) Avizele de securitate la incendiu pentru amplasarea construcţiilor în interiorul parcelelor şi asigurarea posibilităţilor de acces la drumurile publice (în conformitate cu prevederile Regulamentului general sau regulamentelor locale de urbanism) se emit pe baza următoarelor documente:

    a) cerere-tip - doua exemplare;

    b) dovada dreptului de proprietate al titularului asupra terenului - un exemplar în copie;

    c) planul de situaţie - amplasare în zona - cu precizarea distantelor fata de vecinătăţi şi a căilor de acces la drumurile publice - doua exemplare;

    d) opis cu documentele depuse - doua exemplare.

    ART. 11
    (1) La emiterea avizelor prevăzute la art. 10 alin. (1), se restituie solicitantului documentele depuse, vizate spre neschimbare, emitentul retinand câte un exemplar din cerere, fişa tehnica, referatul verificatorului de proiect pentru cerinta esenţială "securitate la incendiu", scenariul de securitate la incendiu, opisul cu documentele depuse şi referatul întocmit conform art. 7 alin. (1).

    (2) La emiterea avizelor prevăzute la art. 10 alin. (2), se restituie solicitantului documentele depuse, vizate spre neschimbare, emitentul retinand câte un exemplar din cerere, aviz, raportul de expertiza tehnica/avizul proiectantului iniţial, opisul cu documentele depuse şi referatul întocmit conform art. 7 alin. (1).

    (3) La emiterea avizelor prevăzute la art. 10 alin. (3), se restituie solicitantului documentele prezentate, vizate spre neschimbare, emitentul retinand câte un exemplar din cerere, aviz, plan de situaţie, opisul cu documentele depuse şi referatul întocmit conform art. 7 alin. (1).

    (4) Documentele reţinute de emitent, prevăzute la alin. (1) şi (2), se păstrează de către acesta pana la darea în exploatare a construcţiilor sau amenajărilor pentru care s-au emis avizele, respectiv pana la emiterea autorizaţiei de securitate la incendiu, după care se arhiveaza potrivit prevederilor legale în vigoare.

    ART. 12
    Avizele de securitate la incendiu emise direct de inspectorate se redactează în doua exemplare, conform modelului prevăzut în anexa nr. 7.

    ART. 13
    (1) Autorizaţiile de securitate la incendiu se emit după recepţia la terminarea lucrărilor, la darea în exploatare a construcţiilor sau amenajărilor noi, pe baza următoarelor documente:

    a) cerere-tip - doua exemplare;

    b) autorizaţia de construire - un exemplar în copie;

    c) avizul de securitate la incendiu emis pe fişa tehnica şi documentaţia vizata spre neschimbare care a stat la baza emiterii avizului - în original;

    d) piesele scrise şi desenate din documentaţia tehnica, cum sunt: detalii de execuţie, agremente tehnice sau certificate de conformitate ale produselor pentru construcţii cu rol de securitate la incendiu, dispoziţii de şantier însuşite de verificatorul de proiect etc., în care sa fie incluse măsurile realizate privind îndeplinirea cerintei esenţiale "securitate la incendiu" - un exemplar;

    e) referatul verificatorului de proiect pentru cerinta esenţială "securitate la incendiu" - construcţii şi instalaţii - doua exemplare;

    f) procesul-verbal de recepţie la terminarea lucrărilor - doua exemplare;

    g) opisul cu documentele depuse - doua exemplare.

    (2) Pentru schimbările de destinaţie la construcţii şi amenajări care nu necesita autorizaţie de construire, autorizaţiile de securitate la incendiu se emit la darea în exploatare a construcţiilor sau amenajărilor, pe baza următoarelor documente:

    a) cerere-tip - doua exemplare;

    b) avizul de securitate la incendiu - în original, atunci când acesta a fost emis;

    c) documentaţia prevăzută la art. 10 alin. (2) lit. c)-f);

    d) opisul cu documentele depuse - doua exemplare.

    ART. 14
    (1) Autorizaţiile de securitate la incendiu emise de inspectorate se redactează în doua exemplare, conform modelului prevăzut în anexa nr. 8.

    (2) La emiterea autorizaţiilor de securitate la incendiu pentru situaţiile prevăzute la art. 13 alin. (1), se restituie solicitanţilor documentele prezentate, vizate spre neschimbare, emitentul retinand câte un exemplar din cerere, opisul cu documentele depuse, autorizaţia de securitate la incendiu, procesul-verbal de recepţie la terminarea lucrărilor, referatul întocmit conform art. 7 alin. (1) şi referatul verificatorului de proiect pentru cerinta esenţială "securitate la incendiu".

    (3) La emiterea autorizaţiei de securitate la incendiu pentru situaţia prevăzută la art. 13 alin. (2), se restituie solicitantului documentele prezentate, vizate spre neschimbare, emitentul retinand câte un exemplar al cererii, autorizaţiei de securitate la incendiu, raportului de expertiza sau avizului proiectantului iniţial, scenariului de securitate la incendiu şi referatului întocmit conform art. 7 alin. (1).

    ART. 15
    (1) În situaţiile în care prin certificatele de urbanism nu s-a solicitat avizul de securitate la incendiu, precum şi la schimbările de destinaţie şi modernizări la construcţii şi amenajări care nu necesita autorizaţii de construire, deşi construcţiile sau amenajările respective se încadrează în categoriile celor aprobate prin hotărâre a Guvernului privind avizarea-autorizarea, autorizaţiile de securitate la incendiu se emit pe baza următoarelor documente:

    a) certificatul de urbanism - un exemplar în copie;

    b) autorizaţia de construire, dacă a fost emisă, potrivit legii - un exemplar în copie;

    c) raportul de expertiza tehnica pentru cerinta esenţială "securitate la incendiu" - doua exemplare în original;

    d) documentaţia cuprinzând scenariul de securitate la incendiu şi piese desenate, stampilate de către expert - doua exemplare în original;

    e) plan de situaţie - un exemplar;

    f) opis cu documentele depuse - doua exemplare.

    (2) Când solicitantii nu pot prezenta, din motive obiective justificate, cum sunt: pierderea, distrugerea, furtul, avizele de securitate la incendiu şi documentaţiile care au stat la baza emiterii acestora, autorizaţiile de securitate la incendiu se emit pe baza următoarelor documente, după caz:

    a) autorizaţia de construire şi documentaţia specifica ce a stat la baza emiterii acesteia, după caz - un exemplar în copie;

    b) documentaţie cuprinzând planuri (relevee la situaţia existenta şi planuri cu situaţia propusă) ale construcţiei (planuri pentru fiecare nivel, faţade, secţiuni) şi, după caz, scheme ale instalaţiilor utilitare (electrice, gaze combustibile, încălzire, ventilare) şi cu rol de securitate la incendiu (detectie, semnalizare, stingere) - un exemplar;

    c) raport de expertiza tehnica pentru cerinta esenţială "securitate la incendiu" - doua exemplare în original;

    d) documentaţia cuprinzând scenariul de securitate la incendiu şi piese desenate, stampilate de către expert - doua exemplare în original;

    e) plan de situaţie - un exemplar;

    f) opis cu documentele depuse - doua exemplare.

    ART. 16
    (1) În cazul în care, în urma verificărilor efectuate, se constata ca documentaţiile tehnice nu mai corespund condiţiilor pentru care au fost avizate, avizele se anulează.

    (2) În cazul în care, în urma verificărilor efectuate, se constata neconformitatea construcţiilor sau amenajărilor cu condiţiile pentru care au fost autorizate, din diverse motive, cum sunt: schimbare de destinaţie, modificări, completări, reamenajari, modernizări, autorizaţiile de securitate la incendiu devin nule de drept, proprietarul având obligaţia reluarii procesului de avizare şi autorizare, conform prezentelor norme metodologice.

    (3) Autorizaţiile de securitate la incendiu emise de inspectorate pot fi anulate de unităţile emitente, dacă pe durata exploatării construcţiilor sau amenajărilor se constata nerespectarea măsurilor de apărare impotriva incendiilor, cuprinse în documentaţii, ori încălcarea grava a reglementărilor specifice, în ceea ce priveşte: limitarea propagarii incendiilor la vecinătăţi şi în interiorul compartimentelor de incendiu, protecţia şi evacuarea sigura a utilizatorilor, siguranta pompierilor sau a altor forte care intervin la stingerea incendiilor ori în alte situaţii de risc, inclusiv asigurarea posibilităţilor eficiente de alimentare cu apa în caz de incendiu şi, după caz, cu energie a consumatorilor aferenţi sistemelor de protecţie prevăzute.

    ART. 17
    Anularea autorizaţiilor de securitate la incendiu se face de personalul anume desemnat din cadrul inspectoratelor, prin procesul-verbal de constatare şi sancţionare a contravenţiilor, comunicând despre aceasta altor autorităţi competente.

    CAP. III
    Documentaţiile necesare pentru emiterea avizelor şi autorizaţiilor de protecţie civilă

    ART. 18
    Avizele de protecţie civilă solicitate prin certificatele de urbanism în vederea emiterii acordului unic, în C.A.U., se emit pe baza următoarelor documente:

    a) cerere-tip - doua exemplare;

    b) certificat de urbanism - un exemplar în copie;

    c) plan de situaţie şi de încadrare în zona - doua exemplare în copie;

    d) plan de arhitectura al celui mai de jos nivel al construcţiei şi schema instalaţiilor de filtroventilatie, pentru adăposturile cu capacitate mai mare de 50 de persoane, şi al instalaţiilor electrice din adapost - doua exemplare în copie;

    e) planul secţiunii verticale a clădirii cu instalaţiile de filtroventilatie din adapost, pentru adăposturile cu capacitate mai mare de 50 de persoane - doua exemplare în copie;

    f) memoriu tehnic de specialitate - doua exemplare în copie;

    g) fişa tehnica în vederea emiterii acordului unic, întocmită conform formularului din Normele metodologice de aplicare a <LLNK 11991    50 11 211   0 17>Legii nr. 50/1991 privind autorizarea executării lucrărilor de construcţii, aprobate prin <LLNK 12005  1430 50EE01   0 80>Ordinul ministrului transporturilor, construcţiilor şi turismului nr. 1.430/2005;

    h) opis cu documentele depuse - doua exemplare.

    ART. 19
    Memoriul tehnic de specialitate cuprinde următoarele:

    a) date generale despre adapost: necesar personal de adapostit; echipare cu instalaţii speciale, utilaje şi tâmplărie, grupuri sanitare; descrierea acceselor, grosimile pereţilor şi planseelor, sistem de armare, pardoseli, finisaje, racorduri; instalaţii de filtroventilatie, electrice, sanitare, de încălzire etc.;

    b) date privind echiparea cu instalaţii de filtroventilatie, pentru adăposturile de protecţie civilă cu capacitate de adăpostire de peste 50 de persoane.

    ART. 20
    (1) La emiterea avizelor de protecţie civilă se restituie solicitantului documentele depuse, vizate spre neschimbare, emitentul retinand câte un exemplar din următoarele documente:

    a) cerere-tip;

    b) plan de situaţie şi de încadrare în zona;

    c) plan de arhitectura al celui mai de jos nivel al construcţiei şi schema instalaţiilor de filtroventilatie, pentru adăposturile cu capacitate mai mare de 50 de persoane, şi al instalaţiilor electrice din adapost;

    d) planul secţiunii verticale a clădirii cu instalaţiile de filtroventilatie din adapost, pentru adăposturile cu capacitate mai mare de 50 de persoane;

    e) memoriu tehnic de specialitate;

    f) fişa tehnica în vederea emiterii acordului unic, întocmită conform formularului din Normele metodologice de aplicare a <LLNK 11991    50 11 211   0 17>Legii nr. 50/1991 privind autorizarea executării lucrărilor de construcţii, aprobate prin <LLNK 12005  1430 50EE01   0 80>Ordinul ministrului transporturilor, construcţiilor şi turismului nr. 1.430/2005;

    g) opis cu documentele depuse.

    (2) Documentele prevăzute la alin. (1) se păstrează pana la emiterea autorizaţiei de protecţie civilă.

    ART. 21
    (1) Autorizaţiile de protecţie civilă se emit după recepţia la terminarea lucrărilor, la darea în exploatare a construcţiilor sau amenajărilor noi, pe baza următoarelor documente:

    a) cerere-tip - doua exemplare;

    b) autorizaţia de construire - un exemplar în copie;

    c) documentaţia tehnica pe baza căreia s-a emis avizul de protecţie civilă şi eventualele modificări realizate prin dispoziţii de şantier, conform legii - doua exemplare;

    d) procesul-verbal de recepţie la terminarea lucrărilor, doua exemplare în copie;

    e) opis cu documentele depuse - doua exemplare.

    (2) Autorizaţiile de protecţie civilă emise de inspectorate se redactează în doua exemplare, conform modelului prevăzut în anexa nr. 9.

    (3) La emiterea autorizaţiei de protecţie civilă, se restituie solicitantului documentele prezentate, vizate spre neschimbare, emitentul retinand câte un exemplar din cerere, autorizaţia de protecţie civilă, documentaţia tehnica, procesul-verbal de recepţie la terminarea lucrărilor şi opisul cu documentele depuse.

    ART. 22
    Autorizaţiile de protecţie civilă emise de inspectorate pot fi anulate de unităţile emitente, dacă pe durata exploatării construcţiilor/adaposturilor se constata nerespectarea măsurilor de protecţie civilă cuprinse în documentaţii ori încălcarea reglementărilor tehnice specifice de protecţie civilă.

    ART. 23
    (1) Un exemplar în copie al avizelor şi autorizaţiilor emise de inspectorate pentru adăposturile în care sunt amenajate puncte de comanda se transmite spre ştiinţa Inspectoratului General pentru Situaţii de Urgenta.

    (2) Un exemplar în copie al avizelor şi autorizaţiilor emise de Inspectoratul pentru Situaţii de Urgenta "Dealu Spirii" al Municipiului Bucureşti pentru adăposturile la obiectivele de investiţii amplasate în zonele cuprinse în perimetrele Lac Floreasca - Bd. Aviatorilor - Calea Dorobantilor - Calea Floreasca, sos. Bucureşti-Ploiesti - Bd. Poligrafiei - Str. Tipografilor, str. C.A. Rosetti - str. N. Balcescu - str. Ion Campineanu - Calea Victoriei se transmite spre ştiinţa Inspectoratului General pentru Situaţii de Urgenta.

    CAP. IV
    Dispoziţii finale

    ART. 24
    Inspectoratele, prin inspectiile de prevenire, pe timpul execuţiei obiectivului de investiţii pana la emiterea autorizaţiilor, verifica prin controale periodice, prin sondaj, respectarea executării lucrărilor din documentaţiile avizate privind îndeplinirea cerintei esenţiale "securitate la incendiu", respectiv realizarea adaposturilor de protecţie civilă.

    ART. 25
    Avizele emise pe fise tehnice în cadrul comisiilor de acorduri unice isi pierd valabilitatea dacă, în termenul prevăzut în autorizaţia de construire, nu au fost începute lucrările de execuţie precizate în documentaţia tehnica.

    ART. 26
    Posesorii avizelor şi autorizaţiilor au obligaţia de a le păstra în bune condiţii, împreună cu documentele vizate spre neschimbare prevăzute în prezentele norme metodologice, şi de a le prezenta, la cerere, organelor împuternicite cu exercitarea controlului, potrivit legii.

    ART. 27
    Inspectoratele trebuie sa asigure condiţiile şi măsurile corespunzătoare lucrului cu publicul, necesare pentru desfăşurarea în bune condiţii a activităţii de primire a cererilor şi de asigurare a reglementărilor tehnice şi standardelor în vigoare necesare verificării documentaţiilor anexate acestora şi de emitere a avizelor şi autorizaţiilor de securitate la incendiu şi protecţie civilă.

    ART. 28
    Tarifele aferente activităţilor de emitere a avizelor şi/sau autorizaţiilor de securitate la incendiu şi de protecţie civilă sunt stabilite prin ordin al ministrului administraţiei şi internelor, potrivit reglementărilor în vigoare.

    ART. 29
    (1) Stampilele pentru vizat spre neschimbare a documentaţiilor depuse de solicitanti se vor confecţiona prin grija inspectoratelor.

    (2) Modelul ştampilei cu număr de identificare este prezentat în anexa nr. 10.

    (3) Numerele de identificare ale stampilelor se stabilesc de fiecare inspectorat în funcţie de necesitaţi.

    ART. 30
    Anexele nr. 1-10 fac parte integrantă din prezentele norme metodologice.

    ANEXA 1
    la normele metodologice

                                      Către

            Inspectoratul pentru Situaţii de Urgenta al Judeţului ......./

                             Municipiului Bucureşti

                             Domnului inspector-şef

                                     CERERE

                 pentru emiterea avizului de securitate la incendiu

                         nr. ..... din .......... 200...

    Subsemnatul/Subsemnata ...................., cu domiciliul în judeţul .............., municipiul/oraşul/comuna ..........., sectorul/satul ..........., str. .............. nr. ......., bl. ..., sc. ...., et. ..., ap. ..., codul poştal ........., telefon ............., fax .............., e-mail ..............., în calitate de .................... la ..................., în conformitate cu prevederile <LLNK 12006   307 10 202  30 40>art. 30 alin. (1) din Legea nr. 307/2006 privind apărarea impotriva incendiilor şi ale Hotărârii Guvernului nr. ........................, solicit:

    1. verificarea măsurilor de securitate la incendiu prevăzute în documentaţia anexată;

    2. emiterea avizului de securitate la incendiu pentru ..................., având destinaţia ..................., amplasat/amplasata în judeţul ................., municipiul/oraşul/comuna .................., sectorul/satul ..................., str. ............ nr. ...., bl. ..., sc. ..., et. ..., ap. ..., codul poştal ................., telefon/fax ........................., e-mail .................. .

    Anexez documentele prevăzute în normele metodologice aprobate prin Ordinul ministrului administraţiei şi internelor nr. 1.435/2006, conform opisului.

    Declar pe propria răspundere ca documentele prezentate în copie sunt conforme cu originalul.

                  Data .......                  Semnatura ...............

    ANEXA 2
    la normele metodologice

                                       Către

          Inspectoratul pentru Situaţii de Urgenta al Judeţului ............./

                              Municipiului Bucureşti

                              Domnului inspector-şef

                                      CERERE

                  pentru emiterea avizului de securitate la incendiu

                         nr. .... din ........... 200...

    Subsemnatul/Subsemnata .................., cu domiciliul în judeţul .............., municipiul/oraşul/comuna .............., sectorul/satul ............., str. ................... nr. ..., bl. ..., sc. ..., et. ..., ap. ...., codul poştal ..........., telefon .........., fax ............., e-mail ...................., în calitate de ................... la .............., în conformitate cu prevederile <LLNK 11996   525 21 301   0 33>Hotărârii Guvernului nr. 525/1996 pentru aprobarea Regulamentului general de urbanism, cu modificările şi completările ulterioare, solicit emiterea avizului de securitate la incendiu pentru amplasarea în interiorul parcelei ............ şi asigurarea posibilităţilor de acces la drumurile publice pentru ..........................., având destinaţia ..............................., amplasat/amplasata în judeţul ................, municipiul/oraşul/comuna ..............., sectorul/satul ............, str. .............. nr. ..., bl. ..., sc. ..., et. ..., ap. ..., codul poştal .............., telefon/fax ............., e-mail .............. .

    Anexez documentele prevăzute în normele metodologice aprobate prin Ordinul ministrului administraţiei şi internelor nr. 1.435/2006, conform opisului.

    Declar pe propria răspundere ca documentele prezentate în copie sunt conforme cu originalul.

                  Data .......                  Semnatura ...............

    ANEXA 3
    la normele metodologice

                                      Către

            Inspectoratul pentru Situaţii de Urgenta al Judeţului .........../

                              Municipiului Bucureşti

                              Domnului inspector-şef

                                      CERERE

                    pentru emiterea avizului de protecţie civilă

                           nr. .... din ......... 200...

    Subsemnatul/Subsemnata ................., cu domiciliul în judeţul ................., municipiul/oraşul/comuna ........................., sectorul/satul ............., str. ............. nr. ..., bl. ..., sc. ..., et. ..., ap. ..., codul poştal ............, telefon/fax ................, e-mail .........., în calitate de .................. la ..........., în conformitate cu prevederile <LLNK 12004   481 10 202  20 48>art. 20 alin. (1) lit. k) din Legea nr. 481/2004 privind protecţia civilă, cu modificările şi completările ulterioare, şi ale Hotărârii Guvernului nr. ......... din ..........., solicit emiterea avizului de protecţie civilă pentru .............., amplasat/amplasata în judeţul ............., municipiul/oraşul/comuna .............., sectorul/satul ..............., str. ......... nr. ......., codul poştal .................... .

    Anexez documentele prevăzute în normele metodologice aprobate prin Ordinul ministrului administraţiei şi internelor nr. 1.435/2006, conform opisului.

    Declar pe propria răspundere ca documentele prezentate în copie sunt conforme cu originalul.

                  Data .......                  Semnatura ...............

    ANEXA 4
    la normele metodologice

                                          Către

                  Inspectoratul pentru Situaţii de Urgenta al Judeţului ........./

                                  Municipiului Bucureşti

                                  Domnului inspector-şef

                                         CERERE

                    pentru emiterea autorizaţiei de securitate la incendiu

                              nr. .... din .......... 200...

    Subsemnatul/Subsemnata ..............., cu domiciliul în judeţul ...................., municipiul/oraşul/comuna ................., sectorul/satul .................., str. ............ nr. ..., bl. ..., sc. ..., et. ..., ap. ...., codul poştal ..............., telefon .............., fax ............, e-mail ................, în calitate de ................ la ................, în conformitate cu prevederile <LLNK 12006   307 10 202  30 40>art. 30 alin. (1) din Legea nr. 307/2006 privind apărarea impotriva incendiilor şi ale Hotărârii Guvernului nr. ..............., solicit:

    1. certificarea realizării măsurilor de securitate la incendiu, prevăzute în documentaţia tehnica anexată, pentru construcţia/amenajarea cu destinaţia ........................, amplasat/amplasata în judeţul ................, municipiul/oraşul/comuna ..............., sectorul/satul ................., str. .................. nr. ..., bl. ..., sc. ..., et. ..., ap. ..., codul poştal ...................., telefon/fax ................., e-mail ................;

    2. emiterea autorizaţiei de securitate la incendiu pentru construcţia (instalatia) specificată la pct. 1.

    Anexez documentele prevăzute în normele metodologice aprobate prin Ordinul ministrului administraţiei şi internelor nr. 1.435/2006, conform opisului.

    Declar pe propria răspundere ca documentele prezentate în copie sunt conforme cu originalul.

                  Data .......                  Semnatura ...............

    ANEXA 5
    la normele metodologice

                                         Către

               Inspectoratul pentru Situaţii de Urgenta al Judeţului ............/

                                  Municipiului Bucureşti

                                  Domnului inspector-şef

                                       CERERE

                     pentru emiterea autorizaţiei de protecţie civilă

                           nr. ..... din .......... 200...

    Subsemnatul/Subsemnata ..............., cu domiciliul în judeţul ................., municipiul/oraşul/comuna ..............., sectorul/satul ........., str. ............. nr. ..., bl. ..., sc. ..., et. ..., ap. ..., codul poştal .............., telefon/fax ............, în calitate de ................ la .................., în conformitate cu prevederile <LLNK 12004   481 10 202  20 48>art. 20 alin. (1) lit. k) din Legea nr. 481/2004 privind protecţia civilă, cu modificările şi completările ulterioare, şi ale Hotărârii Guvernului nr. .................... din .............., solicit emiterea autorizaţiei de protecţie civilă pentru .............., amplasat/amplasata în judeţul ..................., municipiul/oraşul/comuna ................., sectorul/satul ..............., str. ............. nr. ..., codul poştal ............... .

    Anexez documentele prevăzute în normele metodologice aprobate prin Ordinul ministrului administraţiei şi internelor nr. 1.435/2006, conform opisului.

    Declar pe propria răspundere ca documentele prezentate în copie sunt conforme cu originalul.

                  Data .......                  Semnatura ...............

    ANEXA 6
    la normele metodologice

    A. Opis cu documentele prezentate pentru eliberarea avizului/autorizaţiei

de securitate la incendiu/de protecţie civilă

*T*

 ──────────────────────────────────────────────────────────────────────────────

 Nr.          Denumirea              Seria, codul, nr.     Nr.      Formatul

 crt.        documentului          de înregistrare etc.  de file

 ──────────────────────────────────────────────────────────────────────────────

 ──────────────────────────────────────────────────────────────────────────────

 ──────────────────────────────────────────────────────────────────────────────

 ──────────────────────────────────────────────────────────────────────────────

 ──────────────────────────────────────────────────────────────────────────────

*ST*

                  Data .......                  Semnatura ...............

    B. Documentele necesare pentru completarea dosarului de avizare/autorizare

*T*

 ──────────────────────────────────────────────────────────────────────────────

 Nr.       Denumirea            Data        Semnatura        Data    Semnatura

 crt.     documentului      comunicării  solicitantului  redepunerii de primire

 ──────────────────────────────────────────────────────────────────────────────

 ──────────────────────────────────────────────────────────────────────────────

 ──────────────────────────────────────────────────────────────────────────────

 ──────────────────────────────────────────────────────────────────────────────

 ──────────────────────────────────────────────────────────────────────────────

*ST*

    Data ........    Semnatura personalului         Semnatura solicitantului

                           nominalizat                 .................

                         de inspectorat

                         .............

    ANEXA 7
    la normele metodologice

    ROMÂNIA

    MINISTERUL ADMINISTRAŢIEI ŞI INTERNELOR

    Inspectoratul pentru Situaţii de Urgenta "........."

    al Judeţului .............../Municipiului Bucureşti

                                         AVIZ

                                de securitate la incendiu

                              nr. ...... din ....... 200...

    Ca urmare a cererii înregistrate la nr. ............. din .............. 200....., adresată de ................, cu domiciliul/sediul în judeţul ................., municipiul/oraşul/comuna .............., sectorul/satul ..............., str. ............... nr. ....., bl. ......., sc. ..., et. ..., ap. ..., codul poştal .........., telefon .............., fax ..............., e-mail ...............,

    în baza prevederilor <LLNK 12004  1492 20 302  11 55>art. 11 lit. e) din Hotărârea Guvernului nr. 1.492/2004 privind principiile de organizare, funcţionarea şi atribuţiile serviciilor de urgenta profesioniste, ale <LLNK 12006   307 10 201   0 18>Legii nr. 307/2006 privind apărarea impotriva incendiilor, cu modificările şi completările ulterioare, şi ale Hotărârii Guvernului nr. ........./200..., se avizează din punctul de vedere al securităţii la incendiu ..........................., amplasat/amplasata în judeţul ................, municipiul/oraşul/comuna ............., sectorul/satul ..............., str. .................. nr. ......., bl. ..., sc. ..., et. ..., ap. ..., codul poştal ..................., telefon ........................, fax ................... .

    Documentele vizate spre neschimbare fac parte integrantă din prezentul aviz de securitate la incendiu.

    Avizul este valabil numai însoţit de documentele vizate spre neschimbare care au stat la baza emiterii acestuia.

    Deţinătorul*) avizului are obligaţia sa solicite autorizaţia de securitate la incendiu după efectuarea recepţiei la terminarea lucrărilor sau înainte de punerea în funcţiune a construcţiilor ori amenajărilor pentru care s-a obţinut prezentul aviz.

_____________

    *) Nu se aplica pentru avizele emise potrivit art. 3 alin. (1) lit. c) din Normele metodologice de avizare şi autorizare privind securitatea la incendiu şi protecţia civilă, aprobate prin Ordinul ministrului administraţiei şi internelor nr. 1.435/2006.

                                    Inspector-şef,

                              ............................

                            (numele şi prenumele, semnatura)

                                         L.S.

    ANEXA 8
    la normele metodologice

    ROMÂNIA

    MINISTERUL ADMINISTRAŢIEI ŞI INTERNELOR

    Inspectoratul pentru Situaţii de Urgenta "..........."

    al Judeţului .........../Municipiului Bucureşti

                                      AUTORIZAŢIE

                                de securitate la incendiu

                              nr. ..... din ........ 200...

    Ca urmare a cererii înregistrate la nr. ............. din .............. 200......., adresată de ................, cu domiciliul/sediul în judeţul ..........., municipiul/oraşul/comuna ................, sectorul/satul ..........., str. .............. nr. ..., bl. ..., sc. ..., et. ..., ap. ..., codul poştal ............., telefon ......................, fax .................., e-mail .................,

    în baza prevederilor <LLNK 12004  1492 20 302  11 55>art. 11 lit. e) din Hotărârea Guvernului nr. 1.492/2004 privind principiile de organizare, funcţionarea şi atribuţiile serviciilor de urgenta profesioniste, ale <LLNK 12006   307 10 201   0 18>Legii nr. 307/2006 privind apărarea impotriva incendiilor, cu modificările şi completările ulterioare, şi ale Hotărârii Guvernului nr. ......../200....., se certifica realizarea măsurilor de prevenire şi stingere a incendiilor la ..............., amplasat/amplasata în judeţul ..........., municipiul/oraşul/comuna .................., sectorul/satul ..........., str. ........... nr. ..., bl. ..., sc. ..., et. ..., ap. ..., codul poştal ................, telefon .............., fax .............. .

    Prezenta autorizaţie isi pierde valabilitatea în cazul în care construcţia/amenajarea nu mai corespunde condiţiilor pentru care a fost autorizata.

    Documentele vizate spre neschimbare fac parte integrantă din prezenta autorizaţie de prevenire şi stingere a incendiilor.

    Autorizaţia este valabilă numai însoţită de documentele vizate spre neschimbare care au stat la baza emiterii acesteia.

                                   Inspector-şef,

                         ....................................

                           (numele şi prenumele, semnatura)

                                        L.S.

    ANEXA 9
    la normele metodologice

    ROMÂNIA

    MINISTERUL ADMINISTRAŢIEI ŞI INTERNELOR

    Inspectoratul pentru Situaţii de Urgenta ".........."

    al Judeţului ............/Municipiului Bucureşti

    NOTA (CTCE)

    Figura se găseşte în Monitorul Oficial al României, Partea I, Nr. 814 din 03.10.2006, la pagina 12 (a se vedea imaginea asociata).

                                    AUTORIZAŢIE

                                de protecţie civilă

                              nr. .... din ...........

    Ca urmare a cererii înregistrate la nr. ................ din .............., adresată de ............, cu domiciliul/sediul în judeţul ............., municipiul/oraşul/comuna ................., sectorul/satul ............., str. ....... nr. ..., bl. ..., sc. ..., et. ..., ap. ..., codul poştal ..........., telefon .......................,

    în baza prevederilor <LLNK 12004  1492 20 302  11 55>art. 11 lit. e) din Hotărârea Guvernului nr. 1.492/2004 privind principiile de organizare, funcţionarea şi atribuţiile serviciilor de urgenta profesioniste, ale <LLNK 12004   481 10 201   0 18>Legii nr. 481/2004 privind protecţia civilă, cu modificările şi completările ulterioare, şi ale Hotărârii Guvernului nr. ....../.........., se autorizeaza din punctul de vedere al protecţiei civile ..........., amplasat/amplasata în judeţul ............., municipiul/oraşul/comuna ............, sectorul/satul ............., str. ........... nr. ......., codul poştal ............. .

    Prezenta autorizaţie isi pierde valabilitatea în cazul în care construcţia/amenajarea nu mai corespunde condiţiilor pentru care a fost autorizata.

    Documentele vizate spre neschimbare fac parte integrantă din prezenta autorizaţie de prevenire şi stingere a incendiilor.

    Autorizaţia este valabilă numai însoţită de documentele vizate spre neschimbare care au stat la baza emiterii acesteia.

                                 Inspector-şef,

                            ........................

                        (numele şi prenumele, semnatura)

                                      L.S.

    ANEXA 10
    la normele metodologice

    NOTA (CTCE)

    Figura se găseşte în Monitorul Oficial al României, Partea I, Nr. 814 din 03.10.2006, la pagina 13 (a se vedea imaginea asociata).

                                    -------
